נשארים לחג

נשארים לחג (באנגלית: The Holdovers) הוא סרט דרמה אמריקאי משנת 2023, בבימויו של אלכסנדר פיין ותסריט בידי דייוויד המינגסון. הסרט מתרחש בחורף 1970 ונמשך לתחילת 1971. מככב בו פול ג'יאמטי כמורה קפדן להיסטוריה קלאסית עתיקה בפנימייה בניו אינגלנד שבצפון-מזרח ארצות הברית, שנאלץ ללוות מספר תלמידים שאין להם לאן ללכת בחופשת חג המולד. לצידו משחקים דומיניק ססה, אחד התלמידים, ודאווין ג'וי רנדולף, מנהלת הקפיטריה של הפנימייה. המינגסון ביסס את התסריט על חווייותיו בתקופת התיכון.

הסרט הוקרן בבכורה עולמית בפסטיבל הקולנוע בטליורייד ב-31 באוגוסט 2023, ויצא לאקרנים בארצות הברית על ידי פוקוס פיצ'רס ב-27 באוקטובר 2023. הוא זכה לביקורות חיוביות והכניס 38 מיליון דולר. בישראל יצא הסרט ב-8 בפברואר 2024.

הסרט נבחר לאחד מ-10 הסרטים המובילים של 2023 על ידי המכון האמריקאי לקולנוע, וזכה לשבחים רבים, כולל שתי זכיות בפרסי גלובוס הזהב ובפרסי האקדמיה הבריטית לקולנוע. רנדולף זכתה בפרס שחקנית המשנה הטובה ביותר בשני הטקסים. הסרט זכה גם בחמש מועמדויות בפרס האוסקר, כולל לסרט הטוב ביותר.

תקציר עלילה 
פול הונהאם, מורה קשוח באקדמיית בארטון, מוסד אמריקאי ייחודי וספציפי, מעין שילוב של מכינה ופנימייה, שנועד להכשיר בני נוער עשירים לקראת לימודים בקולג' יוקרתי בחוף המזרחי, ומשם המשך החיים שלהם יהיו סלולים. הרבה מבני הנוער הם "ילדים של", והוא אמור לתת להם ציון מקסימלי, יהיה אשר יהיה, אך פול הוא עוף מוזר, שמתעקש לחנך את התלמידים שלו ולתת את הציון שמגיע להם. כתוצאה מכך, ולמרות הידע הרב שלו, גם ההנהלה וגם החניכים מתעבים אותו.

החיכוך עם המוסד והתלמידים מגיע לשיאו לקראת חג המולד. הרוב המוחלט של התלמידים נוסעים לחופשה עם המשפחה, אבל יש כמה שאין להם עם מי להיות ולכן נשארים בקמפוס. ההנהלה מחפשת מורה שיישאר במקום על תקן מבוגר אחראי, וכיוון שלפול אין ילדים קל להפיל את זה עליו. כך הוא מוצא את עצמו משגיח על אנגוס, אחד התלמידים העוינים והמנוכרים ביותר שלו. השניים נדרשים לבלות יחדיו במקום השומם, והם פוגשים בו דמויות נוספות שהחג שלהן לא שמח, כמו הטבחית של המוסד, אם שכולה שבנה מת בצבא, אליו התגייס כדי לממן את שכר הלימוד, כי כך עושים אמריקאים שאין להם הורים עשירים. הם מתרועעים גם עם מלצרית שעושה משמרות הן בחג ההודייה והן בחג המולד כדי לגמור את החודש.

פול הוא מורה שלכאורה מהווה בשר מבשרה של העילית האינטלקטואלית של אמריקה, אך בז לה ולאופן בו היא מתנהלת. אנגוס גם מהווה לכאורה חלק מהשמנא וסלתא של אמריקה, אלא שהוריו גרושים ומשפחתו לא מתפקדת. כלומר, שניהם לא שייכים למעמד הפועלים, אך גם בשום אופן אינם נציגים קלאסיים של מעמד העשירים.

הנכונות של השניים לחצות את הקווים מוציאה אותם למסע, שחוצה במהלך החג גם את גבולות הקמפוס, ומוביל בסופו של דבר לכמה שיאים רגשיים.

 שחקנים 
 פול ג'יאמטי בתפקיד פול הונהאם, מורה קשוח באקדמיה התיכונית בארטון.
 דומיניק ססה בתפקיד אנגוס, תלמיד פיקח אך בלתי ממושמע, שאינו חוזר הביתה בחג המולד.
 דאווין ג'וי רנדולף בתפקיד מרי, הטבחית הראשית של האקדמיה, שבנה מת לאחרונה במלחמת וייטנאם.
 קארי פרסטו בתפקיד לידיה קריין, מזכירת בית הספר שעובדת גם כמלצרית.
 מייקל פרובוסט בתפקיד ג'ייסון סמית'.
 בריידי הפנר בתפקיד טדי קונץ

פרסים ומועמדויות
פרסתאריך הטקסקטגוריהמועמד (ים)תוצאהפרסי אגודת מבקרי הקולנוע של סן דייגו19 בדצמבר 2023הסרט הטוב ביותרנשארים לחגהשחקן הטוב ביותרפול ג'יאמטי מקום שנישחקנית המשנה הטובה ביותרדאווין ג'וי רנדולףהתסריט המקורי הטוב ביותרדייוויד המינגסוןהאנסמבל הטוב ביותרנשארים לחגהשימוש הטוב ביותר במוזיקהפרס גלובוס הזהב7 בינואר 2024הסרט הטוב ביותר - קומדיה או מוזיקליהשחקן הטוב ביותר - סרט מוזיקלי או קומדיהפול ג'יאמטישחקנית המשנה הטובה ביותר - סרט קולנועדאווין ג'וי רנדולףפרסי איגוד מבקרי הקולנוע האמריקאי14 בינואר 2024הסרט הטוב ביותרנשארים לחגהבמאי הטוב ביותראלכסנדר פייןהשחקן הטוב ביותרפול ג'יאמטישחקנית המשנה הטובה ביותרדאווין ג'וי רנדולףהשחקן/שחקנית הצעיר/ה הטוב/ה ביותרדומיניק ססהאנסמבל המשחק הטוב ביותרנשארים לחגהתסריט המקורי הטוב ביותרדייוויד המינגסוןהקומדיה הטובה ביותרנשארים לחגפרס Black Reel16 בינואר 2024הופעת המשנה הטובה ביותרדאווין ג'וי רנדולףפרס האקדמיה האוסטרלית לאמנויות הקולנוע והטלוויזיה (בינלאומי)10 בפברואר 2024שחקנית המשנה הטובה ביותרפרס האקדמיה הבריטית לקולנוע18 בפברואר 2024הסרט הטוב ביותרנשארים לחגהבמאי הטוב ביותראלכסנדר פייןהשחקן הטוב ביותר בתפקיד ראשיפול ג'יאמטיהשחקן הטוב ביותר בתפקיד משנהדומיניק ססההשחקנית הטובה ביותר בתפקיד משנהדאווין ג'וי רנדולףהתסריט המקורי הטוב ביותרדייוויד המינגסוןהליהוק הטוב ביותרסוזן שופמייקרפרס גילדת שחקני המסך24 בפברואר 2024ההופעה הטובה ביותר של שחקן בתפקיד ראשיפול ג'יאמטיההופעה הטובה ביותר של שחקנית בתפקיד משנהדאווין ג'וי רנדולףפרס גילדת המפיקים של אמריקה25 בפברואר 2024פרס דאריל אף. זאנוק למפיק הטוב ביותר של סרטי קולנוענשארים לחגפרס אינדפנדנט ספיריטהופעת המשנה הטובה ביותרדאווין ג'וי רנדולףההופעה הפורצת הטובה ביותרדומיניק ססההתסריט הטוב ביותרדייוויד המינגסוןהצילום הטוב ביותראיגיל בריילדפרס סטלייט3 במרץ 2024הסרט הטוב ביותר - קומדיה או מחזמרנשארים לחגהבמאי הטוב ביותראלכסנדר פייןהשחקן הטוב ביותר בסרט קולנוע - קומדיה או מחזמרפול ג'יאמטיהשחקן הטוב ביותר בתפקיד משנהדומיניק ססההשחקנית הטובה ביותר בתפקיד משנהדאווין ג'וי רנדולףהתסריט המקורי הטוב ביותרדייוויד המינגסוןעריכת הסרט הטוב ביותרקווין טנטפרס אוסקר10 במרץ 2024הסרט הטוב ביותרנשארים לחגהשחקן הטוב ביותרפול ג'יאמטישחקנית המשנה הטובה ביותרדאווין ג'וי רנדולףהתסריט המקורי הטוב ביותרדייוויד המינגסוןעריכת הסרט הטוב ביותרקווין טנטפרס NAACP Image16 במרץ 2024שחקנית המשנה הטובה ביותר בסרט קולנועדאווין ג'וי רנדולףפרס גילדת הכותבים של אמריקה14 באפריל 2024התסריט המקורי הטוב ביותרנשארים לחג

 קישורים חיצוניים 

 הערות שוליים 

קטגוריה:סרטים אמריקאיים משנת 2023
קטגוריה:סרטי דרמה קומית אמריקאיים
קטגוריה:סרטי חג המולד
קטגוריה:סרטי מיראמקס